pythainlp/thai_wikipedia_clean_20230101 huggingface dataset:
ปัจจุบันอยู่เทศบาลเมืองกาญจนบุรี จังหวัดกาญจนบุรี และเป็นอาจารย์พลศึกษามหาวิทยาลัยการกีฬาแห่งชาติ (ชื่อเดิม : วิทยาลัยพลศึกษา)
สมรสกับ ปรียาภรณ์ สุนทรศิริ
มีลูกชายและลูกสาวด้วยกัน 1 คน
คือ ฑิฆัมพร สุนทรศิริ
ปัจจุบันยังคงรับงานละครและภาพยนตร์
AEC. Asian Aword. บุคคลตัวอย่างดีเด่นประจำปี2561สาขา บุคคลบันเทิงดีเด่น
รางวัลตราช่างทอง ประจำปี2561
เดอะสปาคูซัตสึ กุมมะ
เดอะสปาคูซัตสึ กุมมะ  เป็นสโมสรฟุตบอลระดับอาชีพ ซึ่งตั้งอยู่ที่จังหวัดกุมมะในประเทศญี่ปุ่น ทีมนี้เข้าแข่งขันรายการเจลีก ดิวิชัน 2 ซึ่งเป็นฟุตบอลลีกอาชีพระดับสองในประเทศญี่ปุ่น
สโมสรนี้ได้รับการก่อตั้งเมื่อปี ค.ศ. 1995 ที่เมืองคูซัตสึ ซึ่งเป็นหนึ่งในรีสอร์ทสปาที่รู้จักมากที่สุดในประเทศญี่ปุ่น โดยใช้ชื่อสโมสรฟุตบอลลิเอซอนคูซัตสึในปี ค.ศ. 1995 ที่ซึ่งผู้เล่นเป็นนักศึกษาของฮิงาชินิฮงซอกเกอร์อคาเดมี ซึ่งเป็นวิทยาลัยการฝึกอบรมเฉพาะทาง เมื่อโรงเรียนปิดตัวในปี ค.ศ. 1999 เนื่องจากปัญหาทางการเงิน เหล่าผู้เล่นได้ตัดสินใจที่จะอยู่ในคูซัตสึและทำให้สโมสรดำรงอยู่ ในปี ค.ศ. 2002 สโมสรได้รับการจัดตั้งขึ้นในชื่อสโมสรฟุตบอล เค.เค. คูซัตสึอนเซ็ง กับการส่งเสริมในอนาคตเพื่อการแข่งเจลีก และลงมติยอมรับชื่อทีมใหม่คือเดอะสปาคูซัตสึ (ザスパ草津 "zasupa kusatsu") ซึ่งชื่อนี้โดยทั่วไปหมายถึง"เดอะสปา คูซัตสึ" (The Spa, Kusatsu)
เนื่องจากข้อจำกัดของเจลีกเกี่ยวกับสนามกีฬา พวกเขาเล่นที่โชดะโชยุสเตเดียมกุมมะ (กรีฑาสถานชิกิชิมะ) ในบริเวณใกล้เคียงมาเอบาชิ ซึ่งเป็นเมืองหลักของจังหวัดนับตั้งแต่ได้รับการเลื่อนตำแหน่งสู่การแข่งเจลีก ดิวิชัน 2 จากฤดูกาล 2005
ตั้งแต่วันที่ 1 กุมภาพันธ์ ค.ศ. 2013 ทางสโมสรได้ลงมติใช้ชื่อทีมใหม่คือ"เดอะสปาคูซัตสึ กุมมะ" เพื่อให้ความรู้สึกที่ว่าสโมสรทำหน้าที่เป็นตัวแทนของจังหวัดกุมมะทั้งหมด ขณะที่ยังคงไว้ซึ่งชื่อของ"คูซัตสึ" รวมทั้งโลโก้ของสโมสรด้วยเช่นกัน
ป็อบ แคลอรี่ส์ บลาห์บลาห์
ปลาลิ้นควายเกล็ดลื่น หรือ ปลาลิ้นเสือ  ปลาทะเลชนิดหนึ่ง จำพวกปลาซีกเดียวหรือปลาลิ้นหมา ในวงศ์ปลาลิ้นเสือ (Paralichthyidae) โดยถือเป็นชนิดต้นแบบของสกุล "Pseudorhombus" ด้วย
เป็นปลาทะเลที่มีรูปทรงภายนอกดูมนคล้ายใบไม้หรือขนุน ลำตัวด้านข้างแบน ด้านที่มีสีเข้มอยู่ทางซีกซ้ายและมีตาทั้งสองข้างอยู่ด้านเดียวกัน ปากค่อนข้างกว้าง ฟันเล็กแหลม ครีบหลังและครีบก้นยาว ครีบอกและครีบท้องมีขนาดเล็ก ครีบหางเป็นเหลี่ยม ลำตัวทางซีกซ้ายมีสีน้ำตาลปนดำและมีรอยแต้มสีดำอยู่ 2 จุด
เป็นปลาหน้าดินที่อาศัยอยู่ตามพื้นน้ำในท้องทะเล พบแพร่กระจายอยู่ในภูมิภาคอินโด-แปซิฟิก ในน่านน้ำไทยพบตามบริเวณชายฝั่งทะเลทั่วไปในอ่าวไทย บางครั้งอาจพบได้ในแม่น้ำที่ต่อกับทะเล กินอาหารจำพวกสัตว์น้ำหน้าดินขนาดเล็ก เช่น ลูกกุ้ง, ลูกปลา, หนอนทะเล มีความยาวเต็มที่ประมาณ 20–30 เซนติเมตร
เป็นปลาที่ใช้ประโยชน์ในเชิงพาณิชย์เพื่อการบริโภคเป็นปกติ
Pseudorhombus arsius
มัตตีอา เปริน
มัตตีอา เปริน (, ; เกิด 10 พฤศจิกายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งผู้รักษาประตูให้กับยูเวนตุส และทีมชาติอิตาลี
จัตุรัสคิม อิล-ซ็อง
จัตุรัสคิม อิล-ซ็อง เป็นลานกว้างขนาดใหญ่ตั้งอยู่ใจกลางกรุงเปียงยาง เกาหลีเหนือ โดยเปิดใช้งานในเดือนสิงหาคม ค.ศ. 1954 ชื่อของจัตุรัสนั้นได้มาจากผู้นำเกาหลีเหนือคนแรกคิม อิล-ซ็อง มีพื้นที่ประมาณ 75,000 ตารางเมตร ซึ่งสามารถจุผู้คนมากกว่า 100,000 คน สถานที่นี้เป็นที่ทำการพรรคแรงงานเกาหลีและใช้ในการสวนสนามกองทัพเกาหลีเหนืออีกด้วย อีกทั้ง
บรูโน มาร์ส
มาร์ส (แก้ความกำกวม)
จัสต์เดอะเวย์ยูอาร์ (เพลงบรูโน มาร์ส)
ชันกี้ (เพลงบรูโน มาร์ส)
แดตส์วอตไอไลก์ (เพลงบรูโน มาร์ส)
ฟินเนสส์ (เพลง)
ดิสนีย์ฮอลลีวูดสตูดิโอส์
ดิสนีย์ฮอลลีวูดสตูดิโอส์  เป็นสวนสนุกที่วอลต์ดิสนีย์เวิลด์ในเบย์เลก รัฐฟลอริดา มีเจ้าของและดำเนินการโดยบริษัทเดอะวอลต์ดิสนีย์ ผ่านบริษัทวอลต์ดิสนีย์พาร์ก, เอ็กซ์พีเรียนซ์แอนด์คอนซูเมอร์โปรดักส์ สร้างโดยบนพื้นฐานความคิดของมาร์ตี้ สคลาร์ และไมเคิล ไอส์เนอร์ เปิดให้บริการครั้งแรกเมื่อวันที่ 1 พฤษภาคม พ.ศ. 2532 ในชื่อ ดิสนีย์-เอ็มจีเอ็มสตูดิโอส์ธีมพาร์ก เป็นสวนสนุกแห่งที่สามของวอลต์ดิสนีย์เวิลด์ ในแนวความคิดของโลกแห่งภาพยนตร์ โทรทัศน์ เพลง และโรงละคร แรงบันดาลใจจากยุคทองของฮอลลีวูด
ในปี พ.ศ. 2559 สวนสนุกมีผู้เข้าชมระมาณ 10.7 ล้านคน จัดเป็นสวนสนุกอันดับที่ 5 ที่มีผู้เข้าชมมากที่สุดของทวีปอเมริกาเหนือและอันดับ 8 ของโลก
ฮอลลีวูดบูเลอวาร์ด.
เป็นถนนทอดตัวเข้าไปของดิสนีย์ฮอลลีวูดสตูดิโอส์ มีรูปแบบคล้าย ๆ กับเมนสตรีท, สหรัฐ ที่ดิสนีย์แลนด์
เอคโค่เลก.
เป็นพื้นที่จำลองการล้อเลียนจากสถาปัตยกรรมของ "แคลิฟอร์เนียเครซี่" มีเครื่องเล่นที่สำคัญคือ สตาร์ทัวร์ – เดอะแอดเวนเจอรส์คอนทินิว, เจไดแทรนนิ่ง: ไทลอัลส์ออฟเดอะเทมเพิล, อินเดียนาโจนส์แอดเวนเจอร์
แกรนด์อเวนิว.
พื้นที่จำลองย่านประวัติศาสตร์จริงในเมืองลอสแอนเจลิส
พิกซ่าร์เพลส.
พื้นที่จำลองที่มีเครื่องเล่นมาจากภาพยนตร์ของค่ายพิกซาร์
แอนิเมชันคอร์ตยาร์ด.
เป็นบ้านที่มีพื้นฐานมาจากตัวละครและภาพยนตร์ของค่ายวอลต์ดิสนีย์แอนิเมชันสตูดิโอส์
ซันเซ็ตบูเลอวาร์ด.
เป็นพื้นที่ขยายของดิสนีย์ฮอลลีวูดสตูดิโอส์ มีเครื่องเล่นที่น่าใจคือ เดอะทไวไลท์โซนทาวน์เวอร์ออฟเทอเรอร์
ได้รับแรงบันดาลใจจากภาพยนตร์เรื่อง ทอย สตอรี่ ซึ่งเป็นพื้นที่ที่เคยสร้างมาแล้วใจฮ่องกงดิสนีย์แลนด์ และเซี่ยงไฮ้ดิสนีย์แลนด์พาร์ก
สตาร์วอส์: กาแล็กซี่เอดจ์.
ในเดือนสิงหาคม ปี ค.ศ. 2015 บ๊อบ ไอเกอร์ ประกาศเพิ่ม ในงานดี23 จะเปิดบริการในปี พ.ศ. 2562 ซึ่งรวมถึงจะมีเครื่องเล่น มิลเลนเนี่ยม ฟาลค่อน อีกด้วย
มิสเวิลด์ 2015
มิสเวิลด์ 2015 การประกวดครั้งที่ 65 จัดขึ้นในวันที่ 19 ธันวาคม พ.ศ. 2015 ที่ Crown of Beauty Theatre, ซานย่า, ประเทศจีน ผู้เข้าแข่งขันทั้งหมด 114 คนจากทั่วโลกเข้าร่วมการแข่งขันเพื่อชิงตำแหน่งมงกุฎ Rolene Strauss แห่งแอฟริกาใต้ครองตำแหน่งผู้สืบทอดตำแหน่ง Mireia Lalaguna แห่งสเปนในตอนท้ายของการประกวด
114 ผู้เข้าร่วมการแข่งขันใน มิสเวิลด์ 2015.
ซอฟท์เทนนิส
อาชญาหลวงกลางน้อยศรีวรมุงคุณ
อาชญาหลวงรามราชรามางกูร
พระปราณีศรีมหาพุทธบริษัท
ฟุตบอลในเอเชียนเกมส์ 2018
ฟุตบอลในเอเชียนเกมส์ 2018 จัดขึ้นที่จาการ์ตา และ ปาเล็มบัง ประเทศอินโดนีเซีย ตั้งแต่วันที่ 14 สิงหาคม ถึง 1 กันยายน ค.ศ. 2018 โดยนัดเปิดเกมมีขึ้น 5 วันก่อนที่จะมีพิธีเปิดการแข่งขัน ในการแข่งขันนี้ มี 29 ทีมในการแข่งขันชาย และ 11 ทีมในการแข่งขันของทีมหญิง
ไอดับเบิลยูจีพี ยูไนเต็ดสเตทส์ เฮฟวีเวต แชมเปี้ยนชิพ
IWGP United States Championship
อิม นา-ย็อง
อิม นา-ย็อง (เกาหลี:임나영; เกิด 18 ธันวาคม ค.ศ. 1995) เป็นที่รู้จักในชื่อ นาย็อง เป็นนักร้องชาวเกาหลีใต้และอดีตสมาชิกของกลุ่มนักร้องเคป็อป พริสทิน
อิม นา-ย็อง เกิดเมื่อวันที่ 18 ธันวาคม ค.ศ. 1995 ที่โซล ประเทศเกาหลีใต้ เธอเข้าศึกษาที่มหาวิทยาลัยสตรีดงดุก คณะนิเทศศาสตร์ สาขาสื่อสารมวลชน (Dongduk Women's University)
โปรดิวซ์101 และ ไอโอไอ.
นา-ย็องได้เข้าร่วมในรายการโทรทัศน์เอ็มเน็ต ที่มีชื่อว่าโปรดิวซ์ 101เพื่อค้นหากลุ่มศิลปินหญิงของประเทศเกาหลีใต้ ซึ่งออกอากาศตั้งแต่วันที่ 22 มกราคมถึง 1 เมษายน ค.ศ. 2016
สมากชิกทั้งห้าคนของเพลดิสเอนเตอร์เทนเมนต์ถูกคัดออก มีเพียง อิม นา-ย็อง และ โจว เจี๋ย-ฉฺยง เท่านั้นที่ได้เข้ามาเป็นสมาชิกของไอโอไอ เธอติดอันดับสิบด้วยผลโหวตทั้งสิ้น 138,726 โหวต
ไอโอไอได้เปิดตัวเมื่อวันที่ 4 พฤษภาคมกับซิงเกิล "ดรีมเกิร์ลส"
หลังจากการแยกวงของไอโอไอ อิม นา-ย็องและโจว เจี๋ย-ฉฺยงได้ออกมาเดบิวต์เป็นกลุ่มศิลปินหญิงพริสทินภายใต้สังกัดเพลดิสเอนเตอร์เทนเมนต์ในวันที่ 21 มีนาคม ค.ศ. 2017
พริสทินได้เปิดตัวอย่างเป็นทางการและปล่อยมินิอัลบั้มแรกของพวกเขาคือ "ไฮ! พริสทิน" และเพลง "วีวู้"
ในปี 2018 เพลดิสเอนเตอร์เทนเมนต์ได้ประกาศว่ากลุ่มย่อยของพริสทิน คือ PRISTIN V ก็จะมีการเปิดตัวในวันที่ 28 พฤษภาคม ค.ศ. 2018 โดยสมาชิกในกลุ่มย่อยประกอบไปด้วย คย็อลกย็อง, นาย็อง, โรอา, อึนอู และ เรนา
ในปี 2019 วันที่ 24 พ.ค ค่ายได้ประกาศยุบวง
พระครูวิมุตยาภรณ์ (เกิด ปริมุตฺโต)
พระครูวิมุตยาภรณ์ (เกิด ปริมุตฺโต) หรือ หลวงพ่อเกิด ปริมุตโต อดีตเจ้าคณะอำเภอ ที่ปรึกษาเจ้าคณะอำเภอและเจ้าอาวาสวัดโพธิ์แทนอดีตพระเกจิชื่อดังแห่งวัดโพธิ์แทน อำเภอองครักษ์ จังหวัดนครนายก เป็นที่เลื่อมใสศรัทธาของพุทธศาสนิกชน
เนื่องจากในยุคนั้นการศึกษายังไม่เจริญเช่นปัจจุบัน ในวัยเด็กท่านจึงไม่ได้เรียนหนังสือ แม้จะเป็นถึงลูกชายผู้ใหญ่บ้าน ซึ่งเป็นผู้นำหมู่บ้านหรือผู้ชุมชนในขณะนั้น จนกระทั่งอายุ 17 ปี จึงได้ไปเป็นศิษย์วัดเพื่อเรียนหนังสือ โดยได้เรียนหนังสือเป็นหนังสือขอมเป็นหลัก ซึ่งท่านนั้นได้มุ่งมั่นเรียนอักษรสมัยและการริเริ่มอ่าน กะ ขะ คะงะ ฯลฯ และการเขียนเป็นหนังสือขอมนั้นได้แม่น เป็นที่ชื่นชอบของครูบาอาจารย์ผู้สอนยิ่งนัก อีกประการหนึ่งในยุคนั้นหาคนที่เรียนรู้ ให้แตกฉานในด้านศิลปะภาษานั้นค่อน ข้างยาก ตลอดจนตำราในด้านวิชาการนั้น ก็หายากมาก
เมื่ออายุได้ 20 ปี ได้เข้าพิธีอุปสมบทที่วัดประสิทธิเวช โดยมีพระอนุกูลประชารัตน์ วัดประสิทธิเวช เป็นพระอุปัชฌาย์ พระปลัดไหล่ วัดประสิทธิเวช เป็นพระกรรมวาจา จารย์ และพระอาจารย์ประหยัด วัดอรุณฉายาราม เป็นพระอนุสาวนาจารย์ ได้รับนามฉายาว่า "ปริมุตโต" หลังจากอุปสมบทแล้วได้ศึกษาธรรมจน ถึงปี พ.ศ. 2485 จนสอบได้ประโยคนักธรรมชั้นตรี หลังจากนั้นท่านได้สมัครเข้าสอบประโยคนักธรรมชั้นโท สนามหลวงอีก 2 ปี แต่ไม่สามารถที่จะสอบผ่านได้ จึงไม่ได้สอบนักธรรมอีกเลย เพราะในยุคนั้นคู่มือการเรียนการสอนครูบาอาจารย์ก็หายาก และจะต้องไปเรียนไกล
การบรรพชา-อุปสมบท.
ท่านได้ถึงแก่มรณภาพด้วยโรคปอดติดเชื้อเมื่อวันอาทิตย์ที่ 31 พฤษภาคม พ.ศ. 2557 เวลา 19.00 น. ณ โรงพยาบาลพญาไท 2 กรุงเทพฯมหานคร ด้วยอาการอันสงบ ท่ามกลางความโศกสลด ของศรัทธาประชาชนและลูกศิษย์ลูกหาใกล้ไกล ในการนี้ พระสุธีพรหมคุณ เจ้าคณะจังหวัดนครนายก ได้ทำหนังสือถึงเลขาธิการพระราชวัง เพื่อขอรับพระราชทานน้ำหลวงสรงศพ พระครูวิมุตยาภรณ์ อดีตเจ้าอาวาสวัดโพธิ์แทน ในวันจันทร์ที่ 2 มิถุนายน 2557 เวลา 16.00 น. ณ ศาลาการเปรียญวัดโพธิ์แทน ตำบลบางปลากด อำเภอองครักษ์ จังหวัดนครนายก โดยมี ดร.ทวี นริสศิริกุล ผู้ว่าราชการจังหวัดนครนายก เป็นประธานฝ่ายฆารวาส สำหรับพิธีถวายน้ำหลวงสรงศพ พระครูวิมุตยาภรณ์ ประกอบด้วย เจ้าคณะพระสังฆาธิการจังหวัดนครนายก ข้าราชการพ่อค้าประชาชนพร้อมกัน ณ ศาลาการเปรียญวัดโพธิ์แทน ข้าราชการชุดปกติขาวรอรับน้ำหลวงสรงศพ พระสงฆ์ทรงสมณศักดิ์ 10 รูป บังสุกุลปิดหีบ ถวายเครื่องไทยธรรมแด่พระสงฆ์ พระสงฆ์อนุโมทนาเป็นเสร็จพิธี
พระราชทางเพลิงศพวันอาทิตย์ที่ 5 มีนาคม พ.ศ. 2560
ได้มีการแต่งตั้งพระครูอาทรโพธยานุกูล (ประยงค์ ธมฺมวโร) เป็นเจ้าอาวาสองค์ต่อมา
นาตาลี แอมานุแอล
นาตาลี โจเแอนน์ แอมานุแอล ( (เกิด 2 เดือนมีนาคม ปี ค.ศ. 1989) หรือรู้จักกันในชื่อ นาตาลี แอมานุแอล เป็นนักแสดงช
าวอังกฤษ เธอเริ่มการแสดงละครเวทีตั้งแต่ปลายทศวรรษ 90 รับบทต่าง ๆ กับโรงละคร West End ลอนดอน ได้แก่ ละครเพลง "The Lion King" ซึ่งดัดแปลงจากภาพยนตร์การ์ตูนคลาสสิก" เดอะไลอ้อนคิง" ของดิสนีย์  ในปี 2006 เธอเริ่มการแสดงทางโทรทัศน์ รับบทของ Sasha Valentine ในละคร "Hollyoaks "หลังจากนั้นก็แสดงในบทบาทหลากหลายในโทรทัศน์อังกฤษ ที่มีชื่อเสียงแรก คือภาพยนตร์ "Twenty8k" (2012) แอมานุแอลได้ชื่อเสียงระดับนานาชาติจากการแสดงบท มิสซานเด (Missandei) ในภาพยนตร์ซีรีส์แนวแฟนตาซีย้อนยุค "มหาศึกชิงบัลลังก์ "และก็สร้างชื่อต่อจากบทแสดงสมทบในภาพยนตร์แอคชัน "Maze Runner: The Scorch Trials" (2015), "Furious 7" (2015), "The Fate of the Furious" (2017) และ  "(2018) "
นาตาลี แอมานุแอล เกิดเมื่อวันที่ 2 มีนาคม ปี ค.ศ. 1989 ใน Southend-on-Sea เมืองรีสอร์ทชายทะเลในเอสเซกซ์ อังกฤษ  แอมานุแอลเป็นลูกคนที่สองของแม่ชาวโดมินิกัน และพ่อที่มีเชื้อสายเซนต์ลูเชียและอังกฤษ  ตั้งแต่อายุยังน้อยเธอแสดงให้เห็นถึงความสนใจชื่นชอบกับศิลปะ เธอจำได้ว่าแม่ของเธอเป็นคนแรกที่สังเกตเห็นความรักและความปรารถนาของเธอในการแสดงในช่วงที่เธอเข้าเรียนที่โรงเรียน St Hilda และโรงเรียน Westcliff High School for Girls   เธอให้สัมภาษณ์กับ New York Daily News ว่า "เมื่อตอนอายุ 3 ขวบ ฉันมักจะเล่นละครที่แม่ตัดสินใจว่าฉันอาจจะจัดให้เหมาะกว่า  - แม่ให้ฉันเริ่มเรียนการแสดง ร้องและเต้นรำ" ตอนอายุ 10 ขวบเธอแสดงเป็น Nala ตอนเด็กในละครเพลง "The Lion King" ที่โรงละคร West End ลอนดอน
ในปี 2006 แอมานุแอลเริ่มรับบทโทรทัศน์ แสดงเป็น Sasha Valentine ในละคร "Hollyoaks "แล้วปรากฏตัวอีกหลายรายการ จนถึงปี 2010 บทบาทที่เธอได้รับ รวมถึงหญิงค้าประเวณี บทติดยาเสพติด
ในเดือนมกราคม ปี 2012 เธอนำเสนอ "Websex: What's the Harm?" ของ BBC เรื่องเกี่ยวกับการสำรวจนิสัยออนไลน์เซ็กของคนอายุ 16-24 ในสหราชอาณาจักร ต่อมาในปีเดียวกันเธอได้เปิดตัวภาพยนตร์เรื่องแรกแนวสยองขวัญ "Twenty8k" ในปีถัดไปเธอก็ได้รับบทเป็น Missandei ในภาพยนตร์แฟนตาซีย้อนยุคเรื่อง Game of Thrones  ของ HBO  ในการสัมภาษณ์ล่าสุดกับ Jimmy Kimmel เธอยืนยันว่าเธอได้รับข่าวการได้รับบทดังกล่าวตอนที่เธอกำลังทำงานเป็นผู้ช่วยร้านเสื้อผ้าแห่งหนึ่ง
ในปี 2015 แอมานุแอลได้รับการโปรโมทให้รับบทเดิม เป็นผู้แสดงหลักใน "Game of Thrones"  ในปีเดียวกันเธอเล่นบทคอมพิวเตอร์แฮ็กเกอร์ Ramsey ในภาพยนตร์แอคชัน "Furious 7" และ Harriet ในภาพยนตร์แนวผจญภัยวิทยาศาสตร์ "Maze Runner: The Scorch Trials"  เธอได้รับรางวัล Screen Nation Film and Television Awards (สหราชอาณาจักร) ผู้แสดงหญิงยอดเยี่ยมในภาพยนตร์
นิตยสาร FHM จัดให้แอมานุแอลอยูอันดับที่ 99 ใน 100 ผู้หญิงเซ็กซี่ที่สุดของปี 2013 และที่ 75 ในปี 2015 เธอปรากฏตัวใน นิตยสาร "InStyle" ฉบับเดือนเมษายน และ "GQ"
แอมานุแอลเป็นวีแกน ด้วยเหตุผลทางสุขภาพ เธอกล่าวกับนิตยสาร "Glamour" ว่า "ฉันไม่ไว้ใจอุตสาหกรรมอาหาร ไม่เชื่อสิ่งที่พวกเขาใส่เข้าไปในอาหารพวกนั้น  มันทำให้ฉันรู้สึกป่วยจริง ๆ "
Nathalie Emmanuel
พระนางมณีจันทร์
อาณาเขตแถลงข่าวการบิน
ในการเดินอากาศ อาณาเขตแถลงข่าวการบิน ( หรือ FIR) คืออาณาเขตเฉพาะของน่านฟ้าซึ่งมีงานแถลงข่าวการบิน (Flight information service) และงานเตือนภัยการบิน (Alerting service หรือ ALRS) ให้บริการ มันเป็นการแบ่งส่วนขนาดใหญ่ที่สุดของน่านฟ้าที่ใช้กันในปัจจุบัน โดยมีใช้มาตั้งแต่ปี ค.ศ. 1947 เป็นอย่างน้อย
ทุกส่วนแบ่งของชั้นบรรยากาศนั้นเป็นของอาณาเขตแถลงข่าวการบินที่เจาะจง ซึ่งน่านฟ้าของประเทศที่มีขนาดเล็กจะถูกล้อมรอบด้วยอาณาเขตแถลงข่าวการบินเพียงส่วนเดียว ในทางกลับกันน่านฟ้าของประเทศที่มีขนาดใหญ่จะมีการแบ่งแยกอาณาเขตแถลงข่าวการบินออกเป็นภูมิภาคต่าง ๆ
บางอาณาเขตแถลงข่าวการบินนั้นล้อมรอบน่านฟ้าของดินแดนหลายประเทศ น่านฟ้ามหาสมุทรนั้นถูกแบ่งออกเป็นหลายอาณาเขตแถลงข่าวมหาสมุทร (Oceanic Information Regions) และมีการมอบหมายให้หน่วยงานที่มีพรมแดนติดกันเป็นผู้ดูแลภูมิภาคนั้น การแบ่งนั้นถูกดำเนินการโดยข้อตกลงระหว่างประเทศผ่านองค์การการบินพลเรือนระหว่างประเทศ (ICAO)
อาณาเขตแถลงข่าวการบินนั้นไม่มีขนาดอันเป็นมาตรฐาน เนื่องจากขึ้นอยู่กับความสะดวกในการบริหารจัดการของประเทศที่เกี่ยวข้อง ในบางกรณีมีการแบ่งอาณาเขตแถลงข่าวการบินในแนวดิ่ง ในกรณีนี้ส่วนแบ่งด้านล่างจะถูกคงชื่อไว้ ในขณะที่น่านฟ้าด้านบนจะถูกตั้งชื่อเป็นอาณาเขตแถลงข่าวด้านบน (UIR)
งานแถลงข่าวและงานเตือนภัยนั้นคือการให้บริการระดับพื้นฐานของบริการจราจรทางอากาศ ซึ่งให้ข้อมูลเกี่ยวกับการดำเนินการบินที่ปลอดภัยและมีประสิทธิภาพ และแจ้งไปยังหน่วยงานที่เกี่ยวข้องเมื่ออากาศยานนั้นตกอยู่ในสถานการณ์ที่ลำบาก การบริการเหล่านี้พร้อมให้บริการกับอากาศยานทุกลำที่ผ่านในอาณาเขตแถลงข่าวการบิน และอาจมีบริการคำปริกษาจราจรทางอากาศและบริการควบคุมที่สูงขึ้นภายในบางส่วนของน่านฟ้าภายในอาณาเขตแถลงข่าวการบิน ตามการแบ่งระดับขององค์การการบินพลเรือนระหว่างประเทศในการแบ่งส่วนของน่านฟ้า (โดยเกี่ยวกับข้อบังคับในระดับประเทศ) และการมีอยู่ของผู้มีอำนาจที่เหมาะสมในการบริการ
พระเอกกษัตรีย์
รางวัลไนน์เอ็นเตอร์เทน อวอร์ดส์ ครั้งที่ 11
รางวัลไนน์เอ็นเตอร์เทน อวอร์ดส์ ครั้งที่ 11 ประจำปี พ.ศ. 2561 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 8 มิถุนายน พ.ศ. 2561 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : วิลลี่ แมคอินทอช และ กาญจน์เกล้า ด้วยเศียรเกล้า
กาฬาวกหัตถี
กาฬาวกหัตถี หรือ กาลวกหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดำเหมือนสีปีกกา สีตาและสีเล็บเหมือนสีตัว กาฬาวกหัตถี เป็นประติมากรรม “คชสาร” หรือ “ช้าง” อีกองค์ประกอบหนึ่งที่ตั้งอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
กาฬาวกหัตถี [-วะกะ-] คือช้างที่พระพรหมสร้างขึ้น เป็นช้างตระกูลพรหมพงศ์ ชาติพราหมณ์ ซึ่งพรหมพงศ์ประกอบด้วย 10 ตระกูล ได้แก่ กาฬาวกหัตถี, คังไคยหัตถี, ปัณฑรหัตถี, ตามพหัตถี, ปิงคลหัตถี, คันธหัตถี, มงคลหัตถี, เหมหัตถี, อุโบสถหัตถี และฉัททันตหัตถี
คังไคยหัตถี
คังไคยหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายดั่งสีน้ำไหล (สีเขียวน้ำทะเล) มีลักษณะสูงใหญ่ สมบูรณ์งดงาม เกิดบริเวณลุ่มน้ำคงคา คังไคยหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
คังไคยหัตถี น. ชื่อช้างตระกูล ๑ ใน ๑๐ ตระกูล กายสีเหมือนสีนํ้าไหล, คงไคยหัตถี ก็ว่า, ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
ปัณฑรหัตถี
ปัณฑรหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดั่งรัศมีเงิน มีอีกชื่อหนึ่งว่า นาคันธร ห้าวหาญองอาจในการสงคราม ปัณฑรหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ปัณฑรหัตถี[ปันดะระ-] น. ชื่อช้างตระกูล ๑ ใน ๑๐ ตระกูล กายสีขาวดังเขาไกรลาส, ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่ ช้างตระกูลปัณฑรนาเคนทร์หรือปัณฑรหัตถี ว่ามีสีตัวดังเขาไกรลาส ไกรลาส คือ หมายถึงสีขาวนั่นเอง เพราะเขาไกรลาสนั้นว่ากันว่ามีหิมะจับขาวไปหมด
ตามพหัตถี
ตามพหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดั่งทองแดง ขนหางคล้ายดอกบัวแดง ลักษณะสูงใหญ่ มีอานุภาพห้าวหาญในการศึก ตามพหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ตามพหัตถี[ตามพะ-] น. ชื่อช้างตระกูล ๑ ใน ๑๐ ตระกูล กายสีทองแดง, ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
ปิงคลหัตถี
ปิงคลหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกาย สีตาและเล็บ เป็นสีเหลืองเหลือบน้ำตาล ดั่งสีตาแมว ปิงคลหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ปิงคลหัตถี น. ชื่อช้างตระกูล ๑ ใน ๑๐ ตระกูล กายสีทองอ่อนดั่งสีตาแมว,
แม่คำของ "ปิงคลหัตถี" คือ ปิงคล- ปิงคละ
ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
คันธหัตถี
คันธหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลคันธหัตถี เป็นช้างที่มีร่างสูงใหญ่ ผิวตัวดังไม้กฤษณา กลิ่นตัวและมูตรคูตหอมหวนชื่นใจ คันธหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
คันธหัตถี น. ชื่อช้างตระกูล ๑ ใน ๑๐ ตระกูล กายสีไม้กฤษณา มีกลิ่นตัวหอม, ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
คันธหัตถี ช้างตระกูลคันธหัตถีนี้ว่ามีกำลังมากเหมือนกัน แต่ยังน้อยกว่าช้างมงคลหัตถี
ช้างตระกูลพรหมพงศ์
ช้างตระกูลพรหมพงศ์ เป็นหนึ่งช้างเผือกสี่ตระกูลซึ่งสร้างโดยมหาเทพ พระพรหมในวิชาไตรเทพของศาสนาพราหมณ์ โดยตำราพระคชศาสตร์ และตำรานารายณ์ประทมสินธุ์ ได้กล่าวถึงการกำเนิดช้างมงคลว่า พระนารายณ์บรรทมบนเกษียรสมุทร บังเกิดดอกบัวจากพระอุทรมี 8 กลีบ 173 เกสร จึงนำไปถวายพระอิศวร ที่เขาไกรลาศ พระอิศวรแบ่งเกสรดอกบัวนั้นประทานแก่พระองค์เอง พระอิศวร รับเกสรไว้ 8 เกสร ประทานแก่ พระพรหม จำนวน 24 เกสร ประทานแก่ พระวิษณุ หรือพระนารายณ์ จำนวน 8 เกสร และประทานแก่พระอัคคีหรือพระเพลิง จำนวน 135 เกสร
1. ช้างตระกูลพรหมพงศ์ สร้างขึ้นโดย พระพรหม อันพระพรหมให้บังเกิดด้วยเกสรประทุมชาติ์ ช้างตระกูลนี้เมื่อมาสู่พระบารมีย่อมให้เกิดความเจริญรุ่งเรืองทั้งทางวัตถุและวิทยาการต่าง ๆ พระพรหมได้สร้าง
ช้างประจำทิศทั้ง 8 ด้วยเกสรดอกบัวทั้ง 8 คือ เกสรที่
1. ช้างไอยราพตอยู่ทิศบูรพา เกสรหนึ่งทิ้งออกไปข้างทิศบูรพา เกิดเป็นช้างชื่อไอยราพต สมบูรณด้วยลักษณะ 15 ประการ สีกายดุจสีเมฆเมื่อคลุ้มฝน เท้าทั้ง 4 เท้ากลมดังกงฉัตร เล็บเสมอ หน้าสูงท้ายต่ำอย่างสิงห์ ตัวใหญ่กว่าช้างทั้งปวง ตาใหญ่ดังดาวประกายพฤกษ งายาวขึ้นขวางวงดังภุชงค์นาค หลังราบดังคันธนูปลายหูปรบหน้า หลัง ถึงกัน โขมดทั้ง 2 สูง เสียงดุจเสียงสังข์ หาง บังคลองต้องด้วยลักษณะ 15 ประการ
4. ช้างกระมุทอยู่ทิศหรดี เกสรหนึ่งทิ้งไปข้างทิศหรดี ให้บังเกิดเป็นช้างชื่อกระมุท มีลักษณะ 5 ประการ สีดังดอกกระมุท ตัวสูงโสตรยาวกลมหูอ่อน เสียงดุจเสียงแตรงอน งางอนขึ้นขวาดังพระจันทร์ เมื่อขึ้น 3 ค่ำ พร้อมด้วยลักษณะ
5. ช้างอัญชันอยู่ทิศประจิม เกสรหนึ่งทิ้งไปข้างทิศประจิม ให้บังเกิดเป็นช้างชื่ออัญชัน มีลักษณะ 5 ประการ สัดังอัญชันงาใหญ่ตรง คอใหญ่เสียงดังลมพัดในปล้องไม้ไผ่ พร้อมด้วยลักษณะ 5 ประการ
6. ช้างบุษปทันต์อยู่ทิศพายัพ เกสรหนึ่งทิ้งไปข้างทิศพายัพ บังเกิดเป็นช้างชื่อบุษปทันต์ มีลักษณะ 7 ประการ สีดังหมากสุกผิวเนื้อเลอียด มีกระหน้าตัวใหญ่งามงาน้อยขึ้นขวา เสียงดังเสียงเมฆ พร้อมด้วยลักษณะ
8. ช้างสุประดิษฐ์อยู่ทิศอีสาน เกสรหนึ่งทิ้งไปข้างทิศอิสาน บังเกิดเป็นช้างสุปรดิษฐ์ มีลักษณ 9 ประการ สีเนื้อดังสีเมฆเมื่อสนธยา ผนฎท้องดังผนฎท้องงู งาซื่อสีขาวบริสุทธิ์ดังผ้าขาวที่เนื้ออ่อนดังสีบัวแดง ขนปากยาว อัณฑโกษอ่อน เต้ามันอ่อน ร้องเสียงดังเสียงฟ้า พร้อมด้วยลักษณะ 9 ประการ
1. ฉัททันต์หัตถี กายสีขาว หางเท้าสันหลังสีแดง งาเป็นแขนง เป็นพญาช้าง มีกำลังสูงสุดเหาะไปในอากาศได้ เดินรวดเร็วมาก มีผิวกายขาวบริสุทธิ์ดุจสีเงินยวง ว่ามีฤทธิ์เดชมาก แม้นจะเหาะไปในนภากาศก็ได้ ถ้าจะไปทางบกก็ไปได้รวดเร็ว คือในระยะทางสามล้านหกแสนหนึ่งหมื่นสามร้อยสิบโยชน์นั้น ช้างฉัททันต์ใช้เวลาเดินทางเพียง 3 นาทีเท่านั้นเอง เร็วกว่าจรวดที่สหรัฐอเมริกา หรือรัฐเซียส่งไปโลกพระจันทร์มากมายนัก และกำลังของช้างตระกูลฉัททันต์นี้ เหนือกว่าช้างใด ๆ ช้างตระกูลอุโบสถ 10 เชือก จึงจะมีกำลังเท่าพญาช้าง ฉัททันทต์นี้เชือกหนึ่ง
2. อุโบสถหัตถี กายดั่งสีทองนพคุณ เดินได้รวดเร็ว เหาะไปในอากาศได้ อยู่บริเวณป่ากรรณิการ์ ส่วนหนึ่งของป่าหิมพานต์ มีนางช้าง ปีตวรรณ เป็นบริวาร มีลักษณะสูงใหญ่สง่างาม ผิวดังสีทอง มีฤทธิ์เหาะไปในอากาศไค้ เดินทางบกช้ากว่าช้างฉัททันต์ มีช้างสีเหลืองเป็นบริวาร อยู่ในป่าหิมพานต์ พญาช้างอุโบสถย่อมจะนำเอาลูกมายกให้เป็นภรรยาพญาช้างฉัททันต์ และถือกันว่าพญาช้างอุโบสถนั้น สมควรเป็นพาหนะของพระมหาจักรพรรดิ์เท่านั้น
3. เหมหัตถี กายดั่งสีรัศมีทอง มีกำลังมาก คือช้างทอง มีลักษณะสูงใหญ่ มีสีตัวเหลืองดังทอง มีหมู่ช้างพลายพังเป็นบริวารเป็นอันมาก แต่กำลังน้อยกว่าช้างอุโบสถ ช้างเหมหัตถี 10 เชือก จึงจะเท่าช้างอุโบสถเชือกหนึ่ง
4. มงคลหัตถี กายสีดังสีดอกอัญชัญ ฤทธิ์น้อยกว่าช้างเหมหัตถี
5. คันธหัตถี กายสูงใหญ่ ผิวตัวดังไม้กฤษณา กลิ่นตัวและมูตรคูตหอมหวนชื่นใจ ช้างตระกูลคันธหัตถีนี้ว่ามีกำลังมากเหมือนกัน แต่ยังน้อยกว่าช้างมงคลหัตถี
6. ปิงคัลหัตถี หรือ ปิงคลหัตถี หรือบิงคลหัตถี กาย สีตาและเล็บ เป็นสีเหลืองเหลือบน้ำตาล ดั่งสีตาแมว ลักษณะสูงสง่างาม สีตัวเหลืองอ่อนดังสีตาแมวมีช้างเป็นบริวารมาก แต่กำลังน้อยกว่าพญาช้างคันธหัตถี
7. ตามพหัตถี หรือ ดามพหัตถี กายสีดั่งทองแดง ขนหางคล้ายดอกบัวแดง ลักษณะสูงใหญ่ มีอานุภาพห้าวหาญในการศึก แต่มีกำลังน้อยกว่าพญาช้างปิงคัลหัตถี
8. บัณฑรหัตถี หรือ นาคันธรหัตถี ช้างตระกูลปัณฑรนาเคนทร์หรือปัณฑรหัตถี ว่ามีสีตัวดังเขาไกรลาส ไกรลาส คือ หมายถึงสีขาวนั่นเอง เพราะเขาไกรลาสนั้นว่ากันว่ามีหิมะจับขาวไปหมด กายสีดั่งรัศมีเงิน มีอีกชื่อหนึ่งว่า นาคันธร ห้าวหาญองอาจในการสงคราม
9. คังไคยหัตถี หรือ ช้างคับเคยยนาเคนทร์ กายดั่งสีน้ำไหล (สีเขียวน้ำทะเล) มีลักษณะสูงใหญ่ สมบูรณ์งดงาม เกิดบริเวณลุ่มน้ำคงคา
10. กาลวกะหัตถี กาลาวกหัตถี กายสีดำดังปีกอีกา
มงคลหัตถี
มงคลหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลนี้ สีผิว สีตา และสีเล็บ เป็นสีม่วงเหมือนสีดอกอัญชัน มีงางอนขึ้นไปด้านขวา มงคลหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
มงคลหัตถี[มงคนละ-] น. ชื่อช้างตระกูล ๑ ใน ๑๐ ตระกูล กายสีนิลอัญชัน มีกิริยาท่าทางเดินงดงาม,ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
เหมหัตถี
เหมหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลนี้มีกายดั่งสีรัศมีทอง มีกำลังมาก เหมหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
นามตามพจนานุกรม. ชื่อช้างตระกูล ๑ ใน ๑๐ ตระกูล กายสีเหลืองดั่งทอง,ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
ณัฐวุฒิ หมัดยะลาน
ร้อยตำรวจโท ณัฐวุฒิ หมัดยะลาน เป็นนักฟุตซอลชาวไทยตำแหน่งริมเส้น และปัจจุบันเป็นสมาชิกของฟุตซอลทีมชาติไทย
ณัฐวุฒิ หมัดยะลาน สำเร็จการศึกษาระดับปริญญาโท หลักสูตรรัฐประศาสนศาสตร์มหาบัณฑิต จากมหาวิทยาลัยรัตนบัณฑิต